cyanic-selkie/wikianc huggingface dataset:
Dinastia Yuan
La dinastia Yuan (xines: 元朝; pinyin: Yuán Cháo) ia es la impero o dinastia renante instituida par Hubilai Han (acc Kublai Khan), la xef de la clan mongol de Borjigin. Lo segue la dinastia Song e presede la dinastia Ming. An si la mongoles ia rena teritorios (incluinte Xina norde de nosa eda) per desenios, lo no ia es asta 1271 ce Hubilai Han ia proclama ofisial la dinastia en la stilo tradisional de Xina, e la concista no ia es completa asta 1279 cuando la dinastia Song sude ia es vinseda en la batalia de Yamen. Sua rena ia es, par esta tempo, isolida de la otra hanias mongol e ia controla la plu de Xina e areas sirca lo, incluinte Mongol. Lo ia es la dinastia prima de xines non-han per rena tota de Xina. Alga de la imperores mongol de la Yuan ia aprende la lingua xines, ma otras ia usa sola mongol e la scrive phags-pa.
Interede
Contra la crede comun, la interede no es un sinonim de World Wide Web. Esta es sola un parte de la interede, un de la multe servis ofreda en la interede. La WWW es un sistema de informa multe plu resente (1992) ce la usa de la interede como un media de comunica.
Dinastia Yuan
La dinastia Yuan ia es la hania renada par la susedores de Monh Han pos la divide de la Impero Mongol. En la istorias ofisial de Xina, la dinastia Yuan ia ave la "Autoria de Sielo". La dinastia ia es instituida par Hubilai Han, ma el ia pone la nom de sua avo Txingis Han a la arcivos imperal como la fundor ofisial de la dinastia como Taizu, sua nom de templo. En la "Proclama de la Nom Dinastial", Hubilai ia nomi la dinastia nova como la Yuan Grande, e ia reclama la susede de dinastias presedente de la "Tre Monarcas e Sinco Imperores" (eroes cultural de Xina antica), a la dinastia Tang.
Interede
Alga servis otenable en interede es la aseso distante a otra macinas (telnet), la envia de fixes (ftp), posta eletronica (smtp o eposta), novas eletronica (ntp), conversas en linia (irc o chat), e pajes de la interede (html).
Dinastia Yuan
En ajunta a Imperor de Xina, Hubilai Han ia ance reclama la titulo de "Han Grande", suprema supra la otra hanias: la Hania Txagadai, la Manada Oro, e la Ilhanan. Ma an si la proclama de supremia par la imperores Yuan ia es reconoseda par la hanes de la ueste, sua obedi ia es sola par nom, e cada ia continua sua propre developa separada.
Interede
La istoria de la interede ia comensa con la developa de computadores eletronica en la desenio de 1950. La conseta comensante de un rede per un area grande ia orijina en alga laborerias de la siensa de computa en la SUA, Rena Unida, e Frans. La Departe de Defende de la SUA ia dona contratas tan temprana como la desenio de 1960, incluinte per la developa de la projeta ARPANET, dirijeda par Lawrence Roberts. La mesaje prima ia es enviada tra la ARPANET en 1969.
Dinastia Yuan
Hubilai Han ia promove crese comersial, siensal, e cultural. El ia suporta la mercatores de la rede de comersia de la Via de Seda par proteje la sistem postal mongol, construinte infrastrutur, furninte prestas cual finansia caravanes comersial, e coraji la sirculi de mone paper. La "Pax Mongolica", pas mongol, ia permete la sperde de tecnolojias, benes, e cultur entre Xina e la ueste. Hubilai ia estende la Canal Grande de Xina sude a Daidu en la norde. La rena mongol ia es de la mundo su Hubilai: el ia bonveni visitores stranjer a sua corte, como la mercator venezian Marco Polo, ci ia scrive un reporta sur Xina multe influente sur la popla european.
Ma la anios final de la dinastia ia es marcada par lutas, famiones, e amargia entre la popla. La susedores de Hubilai ia perde, tra tempo, tota influe supra la otra hanias mongol, e la mongoles esterna ia vide los como tro xines. Gradal, los ia perde sua influe en Xina ance. La renas de la imperores Yuan plu tarda ia es corta e marcada par conspiras e competes. No plu interesada en governa, los ia deveni separada de la popla e la armada, e Xina ia es rompeda par nonacorda e turbosia. Criminores ia viole la impero sin interfere par la armadas debil de la Yuan.
De la desenio 1340 tarda, popla en la campania ia sufri de desastres natural frecuente, como secias, inondas, e la famiones cual segue, e la asentia de governa efetosa par la governa ia resulta en un perde de suporta. La dinastia Yuan ia dura asta 1368, cuando la dinastia Ming ia defeta la fortes Yuan. Seguente acel, la renores, ci ia continua vide se como la susedores de Txingis Han, ia retira a sua propre teritorios en Mongol e ia continua rena como la dinastia Yuan norde. Lo es segueda par la dinastia Ming.
Nordwestblock
La Nordwestblock ("bloco norde-ueste") es un rejion cultural ipotesal de Europa norde-ueste cual alga eruditas ia proposa como un cultur preistorial en la area presente de Nederland, Beljia, Frans norde, e Deutxland norde-ueste, un area bordada par la rios Somme, Oise, Meuse, e Elbe, e posible estendente a la parte este de cual es aora England, en la edas de bronze e fero de la milenios 3 a 1 aec, asta la comensa de arcivos istorial en la sentenio prima aec.
La teoria ia es prima proposada par du autores ci ia labora autonom: Hans Kuhn e Maurits Gysseling, de ci sua proposa ia inclui rexerca cual ia indica ce un otra lingua ia esiste posible a alga loca entre la linguas germanica e celta en la rejion de Beljia. La terma "Nordwestblock" ia es introduida par Hans Kuhn, ci ia vide la abitantes de un area no germanica e no celta, e donce ia atribui lo a la popla un etnico o cultur distinguida asta la eda de fero.
Kuhn ia nota ce, car /b/ en protoindoeuropean ia es multe rara. En la linguas germanica, la p es derivada de la /b/ de protoindoeuropean (estra alga combinas como /sp-/). En la linguas celta, la /p/ de protoindoeuropean ia desapare (estra alga esetas), e sola reapare en la linguas p-celta ia crea parolas cual comensa con p par cambia la protocelta kw a p. Estas resulta en un suporta per la ipotese ce la p en linguas germanica es plu probable un influe de la lingua de la popla de la Nordwestblock, cual algas ia nomi belgian.
La usa de la nom belgian per la lingua es suportada par la De Bello Gallico de Julio Cesar. El ia nota ce la popla de Belge e la Galia ia parla linguas diferente. Lo es plu suportada par toponimes en Beljia de oji, cual sujesta la esiste de un lingua indoeuropean distinguida de la linguas celta e germanica.
Suportores de la ipoteses de un lingua belgian sujesta ance ce lo ia es influeda par linguas germanica de un influe germanica temprana en la sentenio 3 aec (distinguida de la coloni par la francos en la sentenios 5-8 ec). Per esemplo, la cambias de sonas germanica (p → f, t → th, k → h, ŏ → ă) ia afeta toponimes cual ia es suposada como orijinal belgian.
Linguiste Peter Schrijver ia sujesta ce alga cualias de la lingua de la rejion pote ia influe la developa istorial de la linguas romanica e germanica de la rejion. El ia suposa ce la preesiste de linguas preindoeuropean liada a la cultur de vasos de bandas e a un familia de linguas marcada par verbos complicada, de cual la linguas caucasian norde-ueste es posible la sola survivores. An si lo es suposada ce trasas de estas resta en tota otra linguas indoeuropean, sua influe ta es spesial forte sur linguas celta cual orijina norde de la Alpes e en la rejion de la Nordwestblock.
Cualias de belgian inclui la reteni de p pos la cambias jeneral de sonas, un cualia compartida con la lingua lusitanian. Nomes de corpos de acua cual fini en -ara, como la nom per la Rio Dender; -ana o -ona, como en Matrona (la Rio Marne e la vileta Mater) e nomes de colonias cual fini en -iom, ia es suposada como tipal belgian ance.
La problem resta ancora nonresolveda e no indicas serta ia es introduida per suporta cualce alternativa. J. P. Mallory ia vide la problem como un remente ce alga grupos de linguas cual no conveni clasi moderna pote ia survive asta la comensa de arcivos istorial.
Suporta arceolojial per la ipotese refere a un eda tan temprana como 3000 aec. La cultur de vasos campanin (2700-2100 aec) es suposada como orijina de la mesma area, en cuando la periodos temprana de acel cultur ia deriva de elementos de la cultur de vasos de bandas. La cultur de vasos campanin ia developa local a la cultur de vasos de filo spinosa (2100-1800 aec). En la milenio 2 aec, la rejion ia es a la borda entre la orizones atlantica e nordica, fendeda en un rejion norde e un sude, divideda rua par la Reno. A la norde, la cultur Elp (1800-800 aec) ia emerji, con un fase comensante de tumulos mostrante un relata a la otra grupos con tumulos a la norde, e un cambias seguente a la cultur Urnfeld (1200-800 aec). La rejion a sude ia deveni dominada par la cultur Hilversum (1800-800 aec), cual eritada la lias cultural de la cultur de vasos de filo spinosa con Britan.
Pos 800 aec, la area ia es influeda par la cultur Hallstatt de la celtas. La credes corente en Nederland es ce la eda de fero cual ia segue no ia inclui plu efetos celta, ma ia mostra un developa local de sua cultur de la eda bronze.
En la sentenios final aec, areas abitada a ante par la cultur Elp ia emerji como la cultur de Harpstedt cual ia es probable germanica, ueste de la cultur Jastorf germanica, e la partes a sude ia deveni asorbeda par la cultur La Tene de la celtas, cual comparti con la reporta de la Reno como un borda entre tribus celta e germanica par Julio Cesar.
Plu tarda, la retira roman ia resulta en la desapare de produidas importada como seramica e monetas, e un reveni a la metodos de produi local e cuasi noncambiada. A la norde, la popla ia continua abita la mesma casas de cultiverias de tre sesiones, e a la esta, tipos nova de construidas ia comensa. Plu sude, en Beljia, arceolojia mostra migras de la norde. Ultima, la cultur e linguas de la Nordwestblock ia es asorbeda par la migras germanica, spesial la federa de la francos.
Linguas uralica
391px|thumb|right|Distribui jeografial de la linguas uralica. La linguas uralica es un familia de 38 linguas, con sirca 20 milion parlores, xef en Eurasia norde. La plu conoseda es suomi, esti, magiar, e sami. Alga linguistes sujeste ce la linguas uralica es relatada a la linguas altaica, car los ave gramaticas simil.
La linguas:
Denisovan
La person prima identifiada como un denisovan ia es trovada en 2010 en la ADN mitocondrial estraeda de un oso de un dito de un fema joven de la Cava Denisova en Sibir. ADN nucleal indica un prosimia jenetical con la neandertales. La cava ia es ance usada a veses par neandertales, ma lo no es clar si ambos grupos ia abita ala con lunlotra. Plu esemplos de la cava ia es descovreda, e un esemplo de la Cava Baishiya Karst a la plato alta tibetan. Esta sujesta ce los ia abita en un varia de abitadas, incluinte forestas, tundras, montanias, e junglas. La ADN sujesta ce los ia ave pel, oios, e capeles brun, e ia ave un forma e fas simil a neandertales, ma con dentes molente plu grande, cual sujesta umanas plu antica o australopitecos.
Grenada
Ante la coloni european de America, Grenada ia es abitada par la arauaces e plu tarda par la caribes isolal. Cristoforo Colombo ia vide Grenada en 1498 en sua viaja tre a America. An si lo ia es reputada como un posese de la re de Espania, on ave no arcivos cual sujesta ce la espanioles ia atera o coloni la isola a cualce ves. Pos alga atentas par europeans per coloni la isola, cual ia es nonsusedosa par causa de la resiste de la caribes isolal, coloni franses ia comensa en 1650 e ia continua per la sentenio seguente. En 10 febrero 1763, la franses ia sede Grenada a la brites sur la Trata de Paris. Governa brites de la isola ia continua - con eseta de un periodo de governa franses entre 1779 e 1783 - asta 1974. Entre 1958 e 1962, Grenada ia es un parte de la Federa de la Indias Ueste, un federa de la Colonias de la Indias Ueste Brites cual ia esiste per un tempo corta. En 3 marto 1967, Grenada ia es permeteda autonom completa sur sua consernas interna como un stato asosiada. Herbert Blaize ia es la ministro xef prima de la Stato Asosiada de Grenada entre marto e agosto 1967. Eric Gairy ia es la ministro xef entre augosto 1967 e febrero 1974.
Guangdong (lingua)
Guangdong (o iue) es un grupo de linguas de Xina, un membro de la familia de linguas xino-tibetan. En Hongkong, lo es conoseda como guangdong ua (廣東話, putong: Guǎngdōng Huà, guangdong: gwong2 dung1 waa6), e estra Hongkong, el es nomida iue iu (粵語, putong: Yuè Yǔ). En la resta de la mundo, lo es comun nomida cantones. La cuantia esata de parlores no es conoseda, ma pote es plu ca 70 milion. La plu de parlores es en Guandong, partes de Guangxi, Hongkong e Macau.
Rorcual
Rorcuales (acc Balenopteros, Balaenopteridae) es la grupo la plu grande de la balenas vera, un familia con 9 spesies esistente en du jenera. Los inclui la animal la plu grande de tota edas, la rorcual blu, cual pote ateni 180 tones (pd 180,000 kg). La rorcual comun ateni 120 tones, e an la rorcual la plu peti, la rorcual nano, ateni 9 tones.
La nom "rorcual" es de la franses, cual deriva de la norsce røyrkval ("rorcual-balena"). En alga interpretes, la rorcuales inclui la megatero e la balena gris, e la rorcual nano e rorcual antartica es separada de la resta de la rorcuales.
Buda
Buddha o buda (563?-483? aec), filosofiste indian e fundor de budisme, ia nase en Kapilavastu, India (en Nepal de eda presente). El ia es la fio de la xef de la tribu sakia, en la caste de gerores (kashatriyas). "Buda" es sua titulo en budisme, sinifiante la luminada. Buda ia sposi a un eda temprana e ia partisipa en la vive mundal de la corte real, ma el ia trova monotonia en sua esiste de plase e osia como un prinse.
Consilio de securia de Cazacstan
La Consilio de securia de Cazacstan (cazac: Қазақстан Республикасының Қауіпсіздік Кеңесі, Qazaqstan Respýblıkasynyń Qaýipsizdik Keńesi rusce: Совет безопасности Республики Казахстан) es un organo conselante constitual de la governa cazac cual aida la presidente de Cazacstan en la implica de la politica militar e la enforsa de la lege.
Buda
El ia abanda sua casa e ia comensa vaga, xercante la lumina. On dise en lejenda ce a un dia el ia encontra un senesente, un malada, e un corpo mor, e subita el ia consensi ce sufri es la fortuna comun de umania. Alora el ia pasa prosima de un monce mendicante, calma e cuieta, e el ia fa la deside de adota la manera de vive de un monce e de abanda familia, ricia, e potia en xerca de la veria. Esta desida es clamada "la renunsia grande".
Sirca 528 aec, el ia senta su un arbor prosima a la site de Gaia (aora Bud Gaia, en stato de Bihar), cuando el esperia "la lumina grande", ce revela la manera de salva viventes de sufri. Alora, Buda ia viaja tra la vale de la rio Ganga, enseniante sua credes, coliente seguores, e consruinte comunias de monces.
Rorcual
Tota membros de la familia ave un serie de plias lonjitudal de pel, de su la beco a la ombilico (estra la rorcual de norde e la rorcual nano, cual ave plias min longa). Los distingui la rorcuales de tota otra balenas. Esta plias permete ce la boca estende enorme cuando come per pleni la boca con comedas e acua en un engoli solitar.
Guam
Lo es la plu grande e la plu sude de la Isolas Mariana. La capital es Hagåtña, conoseda a veses como Agana (pronunsiada Agania).
Rorcual
Rorcuales es grasil e idrodinamical, comparada con sua relatas la balenas franca, e la plu de rorcuales ave aletas magra e longida. Los ave un pina dorsal locada sirca du tridas de la fronte. Rorcuales come par engoli acua e alora puxa lo a estra tra la barbas de balena con sua linguas. Los come crustaseos, como cril, ma ance pexes variosa, como arenges e sardinas.
Guam
La economia de Guam es xef suportada par turisme (esata de Japan) e bases de la armada de la Statos Unida. La Universia de Guam ia es fundida en 1952.
Rorcual
Jesta en rorcuales dura 11 a 12 menses, e donce cortea e pari pote aveni simultan en la anio. La femas pare un enfante solitar, cual es destetida pos 6 a 12 menses, dependente de la spesies. De alga spesies, adultes vive en grupos peti de 2 a 5 individuas.
Zaza
La zazas, in l'Asia suduveste, hè un gruppu etnicu cù una folla chì copre a parte orientale di a Turchia. A spezia hè classificata secondu a cultura, a storia è a lingua cum'è parte di a populazione iraniana. La zazas sò un populu chì parla a lingua zaza.
Rio Amur
La Rio Amur (rusce: река́ Аму́р, xines: 黑龙江 - Hēilóng Jiāng, mandju: Sahaliyan Ula; mongol: Амар Мөрөн o Хар Мөрөн) es la rio des de longia en la mundo, e formi la borda entre la Rusia de Asia este, e Xina norde-este. Lo es bon conoseda per sua pexes: la sturiones caluga, cual pote ateni 5.6 metres, txanas norde, lusios, salmones sibir, pexes gatin, carpas, etc. Lo ave ance la grupos la plu norde de la tortuga de armur mol e la nelumbo indian.
La rio comensa en la colinas en la parte ueste de Xina norde-este a un altia de 303 metres. Lo flue este como la borda entre Xina e Rusia, e fini en un estuario e ultima en la streta de Tartaria.
Per multe sentenios, la abitantes de la vale de la Amur ia es composada de la popla tungus (pe la evenci, la jurxen, etc), mongol, alga ainu, e prosima a la boca de la rio, la nivhi. Per multe de esta grupos, pexa en la Amur e sua conflues ia es sua fonte xef de vive. Asta la sentenio 17, esta poplas no ia es conoseda par la europeanes, e minimal a la xines.
La area de la Amur ia es tirada entre la xines e la rusces. Prima, la mongoles, ci ia rena la rejion como la dinastia Yuan de xina, ia ave alga presentia militar en la sentenios 13 e 14. Ma en la sentenio 15, misiones de la cozaces de Rusia ia comensa esplora la area. La promove de cristiania ortodox par la rusces entre la popla orijinal longo la Amur ia es videda como un menasa par la dinastia Qing.
La rejion ia resta como un frontera nonimportante de la Impero Qing per la sentenios seguente. La rusce reapare longo la rio en la sentenio 19 media, forsante ce la mandju sede tota teritorio norde e este de la rio a la Impero Rusce. La gania de la teritorio ia es segueda par la migra de colonistes rusce a la rejion e la construi de sites como Blagovextxensc e, plu tarda, Habarovsc.
Consilio de securia de Cazacstan
Istoria
La consilio de securia orijina a la 21 de agosto 1991, cuando lo ia es fundida como la Consilio de securia de la Republica Sosialiste Soviet de Cazacstan, cual ia es creada par la comanda de Presidente Nazarbayev. Lo ia es pos cambiada en la Consilio de securia de la Republica de Cazacstan la junio 1993. La autoria e la regula corente de la Consilio de securia ia es aprobada par la governa la 30 marto 1999.
Familias de linguas
Esta paje es un lista de la familias de linguas. La numero prima es un estima de la cuantia de linguas en la familia. La numero du es un estima de la cuantia de parlores.
Consilio de securia de Cazacstan
Istoria
La ofisia de la Secretor de la Consilio de securia es la xef eficas de la consilio ci reporta a la presidente. La posto ia es introduida la junio 1994 e resta es un composante importa de la Consilio de securia. Un altera asetada par la parlamento la maio 2018 defini la desides creada par la consiliom per es "obligante e es propensada a esecuta seria par la organos, organizas e ofisiores de la Republica de Cazacstan".
Familias de linguas
Vide ance linguas isolida e linguas construida.
Consilio de securia de Cazacstan
Autoria
La Consilio de securia de Cazacstan ave la seguente autorias:
Gris
Gris es un color entre negra e blanca. Lo es un color neutra o acromata, pd lo es "sin color". En la sistem de colores RGB, cual es usada per crea cada de la colores sur un scermo de un televisador o computador, gris es creada par combina roja, blu e verde; la varia de intensia de esta colores produi tinjes diferente de gris. Lo es la color de un sielo covreda con nubes, o de sene o plomo. Diseda par sondas en Europa e la SUA, gris es la color la plu comun asosiada con neutria, conforma, noia, nonsertia, veia, nondefere e umilia. Sola un persento de la respondores ia eleje lo como sua color favoreda.
Consilio de securia de Cazacstan
Membros
La membros permanente de la Consilio de securia inclui la seguente:
Gris
Nubes de tempesta
La blancia o oscuria de nubes es un funsiona de sua profondia. Nubes peti, peluxetin e blanca en estate apare blanca par causa de la lus de sol, cual es sperdeda par la gotetas de acua en la nubes, e la lus blanca cual veni a la oios de regardores. Cuando nubes deveni plu grande e densa, la lus no plu pote penetra a tra la nubes, e es refleta par la esterna. Nubes apara la plu oscur gris en tempestas lamposa, en cuand los pote es entre 20 000 e 30 000 pedes de altia.
Consilio de securia de Cazacstan
Membros
Otra membros inclui:
Gris
Nubes de tempesta
Nubes stratiforme es un strato de nubes cual covre la sielo intera, e ave un profondia de entre alga sentos e alga miles de pedes. La plu densa ce nubes es, la plu oscur los apare de a su, par causa de pico de la lus de sol pote pasa a tra los. De a supra, en un avion, la mesma nubes apare blanca, ma a la tera, la sielo apare oscur e gris.
Familias de linguas
Familias cual estende tra plu ca un continente
Linguas de Caucasos (un categoria jeografial)
Linguas de Africa
Linguas coisan (no plu asetada como un familia vera)
Linguas de Asia
Linguas paleosibirica (un grupo jeografial)
Gris
Grisi de capeles
La color de la capeles de un person es creada par la pigmento, melanin, cual es trovada en la cor de cada capela. Melanin es ance la causa de la color de pel e oios. On ave du tipos de pigmentos: oscur (eumelanin) e pal (feomelanin). Esta pigmentos, cuando combinada en combinas diversa, crea tota colores de capeles.
Melanin es la produida de un selula spesiali, melanosite, cual es trovada en cada foliculo de capel, de cual la capel crese. En cuando capeles crese, la melanosite injeta melanin a en la selulas de capel, cual conteni la protena ceratin e cual la capeles, pel e ungias de umanaes es composada de. Tra cuando la melanosites injeta continuante melanin a en la seulolos de capel, la capeles reteni sua color orijinal. An tal, a un eda spesifiada, cual varia per person, la cuantia de melanin cual es injetada es reduida e fini ultima. La capeles, sin pigmento, grisi e blanci ultima. La esplica per esta redui de la produi de melanosites es nonserta. En la publici de Science de 2005, un ecipo de sientistes de Harvard ia proposa ce la causa es ce la melanosites fali manteni la produi de la pigmentos esensal, par causa de veia o fatores jenetical, pos un periodo spesifada de tempo. Per alga persones, la redui ta ariva cuando los es en sua desenio de 20 anios; per otras, multe anios plu tarda. Como diseda par la jornal Scientific American, "Parlante jeneral, entre blancas, 50 persentos es 50 persentos gris cuando los ave 50 anios." Gorilas adulte mas developa pelo gris, ma sola sur sua dorsos.
Balena franca
Balenas franca es ance forte construida par compara con la rorcuales, e los manca la ranures longo la garga. Los ave testos multe grande, ateninte 40% de sua longia tota en la caso de la balena franca artica. Los ave aletas corta e larga, e manca un pina dorsal. Tota spesies es a min cuasi migrante, movente a acua plu calda en la inverno, en cuando los cortea e pare. Jesta dura 10 a 11 menses, cual resulta en la pare de un sola enfante, cual tipal aveni no plu ca un ves en tre anios.
Eziditis
La eziditis es un comunia relijiosa curdi o un popla etnical-relijiosa nativa de Mesopotamia norde. Sua relijio, eziditisme, es relatada a relijios de Mesopotamia e combina aspetas de zoroastrisme, islam, cristianisme e iudisme. La eziditis ci sposi noneziditis es regardada como convertida a la relijio de sua spos e no es permeteda a nomi se eziditis. Los vive xef en la provinse Ninive en Irac.
Euscaleria
Euscaleria (euscara: Euskal Herria; espaniol: País Vasco; franses: Pays basque) es un area cultural en la ueste de la montanias Pirineos a la costa de la mar Atlantica. Lo es partal en Espania e partal en Frans. En Espania, lo inclui la comunias autonom de Euscadi e Navarra, e en Frans, la norde-ueste de la Pays basque e la ueste de la departmente de la Pyrénées-Atlantiques. Euscaleria es la pais istorial de la popla euscara, e multe persones ci abita ala parla ancora la lingua euscara.
Ezra Pound
Ezra Weston Loomis Pound (Hailey, Idaho, Statos Unida, 30 otobre 1885 – Venezia, Italia, 1 novembre 1972) ia es un poesiste, esajiste, musiciste e criticiste american de la Lost Generation (jenera perdeda) ci ia predica la salva de la poesia antica par usa lo per un conseta moderna.
Sua obra monumental, la "Cantas", ia es scriveda tra sua vive.
Beluga
La beluga es bon adatada per vive en la artica, e donce lo ave cualias anatomial e fisiolojial cual difere lo de otra setaseos. Prima es la color tota blanca, e la asentia de un pina dorsal, cual permete ce lo nada fasil su la jelo. Lo ave un protenda distinguinte a la fronte de sua testa, cual caxi un organo de ecoloca nomida la melon, cual es en esta spesie grande e desformable. La corpo de la beluga es entre lo de un delfin e un balena vera: mases pote crese a 5.5 metres de longia e a 1600 kg de pesa. La beluga ave un corpo cual pare spesa. Como la plu de setaseos, un percenta grande de sua pesa es gras sucutanea. Sua sensa de oia es multe developada e sua ecoloca permete ce lo move e trova bucos per respira su la jelo.
Belugas es sosial e formi grupos de 10 animales promedia. En la estate, los colie en la sentos o an miles en estuarios e acuas costal basa. Lo es nadores lente, ma pote tufa a 700 metres su la surfas. Sua dietas varia, dependente de sua locas e la saison. La majoria de belugas abita en la Mar Artica e la mares sirca America Norde, Rusia, e Gronland. Lo es estimada ce on ave sirca 150,000 belugas en la mundo. Los es migrantes e la majoria de grupos spende la inverno sirca la glasia polal. Cuando la jelo de mar fonde en la estate, los move a estuarios e costas plu calda. Alga grupos es fisada e no migra tra distantias grande en la anio.
La popla orijinal de America Norde e Rusia ia xasa belugas per multe sentenios. Belugas es ance xasada par otras en la sentenio 19 e 20 temprana. La xasas no es controlada par la Comision Internasional de Xasa de Balenas, e cada pais ia developa sua propre regulas en diferente anios. Balenas es alga menasada par estingui.
La spesies ave un grado media de dimorfia sesal, con la mases sirca 25% plu longa ca femas. La mas adulte estende de 3.5 a 5.5 metres, en cuando femas estende de 3 a 4.1 metres. Mases pesa entre 1100 e 1600 kg (e a veses asta 1900 kg), en cuando femas pesa entre 700 e 1200 kg. Los ateni sua grandia masima cuando los ave sirca 10 anios.
Como la plu de balenas con dentes, los ave un caxa a la sentro de sua fronte cual conteni la organo de texeda grasosa per ecoloca. La forma de la testa es no como cualce otra setaseo, estrema bulbin, lobosa e fasil vidable. Un otra cualia es ce la "melon" pote cambia sua forma en la emete de sonas. Los pote cambia la forma par sofla aira sirca sua sinuses per foca la sonas emeteda.
WWW
La WWW (pronunsiada "wa-wa-wa" – un corti de la nom engles World-Wide Web – o rede mundal) es un sistem de documentos liada entre se, cual on asede par la interede, usante un programa nomida un surfador.
Roc (mitolojia)
La roc es un avia mitolojial en la mitolojia popular de Asia sude-ueste. La nom es derivada de la arabi rukk (arabi: الرُخّ‎) e de la persian ruk. La roc apare en jeografias e istorias natural arabi, e ia es popularida en la naras de fes e folclor de marinores arabi. Ibn Battuta ia nara de un monte flotante supra la mares de Xina, cual el declara un roc. La colies de naras en Mil e Un Notes inclui naras de Abd al-Rahan e Sinbad la marinor, ambos de cual inclui la roc.
WWW
Documentos de ueb es nomida "recursos" (o "resource" en engles), un terma cual inclui no sola testos, ma ance imajes, filmas, e otra spesies de informa. Cada ave un "adirije" – un nom cual identifia lo en un modo unica en la mundo. Tecnical, un adirije es nomida URL (de engles per "Locador Uniforma de Recursos").
Roc (mitolojia)
Otra avias mitolojial multe grande:
WWW
La ueb es la parte la plu grande e importante de la interede, e, a multe veses, on usa la nom "ueb" per refere a la interede intera. Ma en realia, la ueb es sola un de multe servis de la rede. Un otra servi, per esemplo, es la e-posta.
La siensiste engles Tim Berners-Lee ia inventa la WWW en 1898. El ia scrive la surfador prima en 1990 cuando el ia es empleada a CERN en Suiz. La surfador ia es presentada estra CERN en 1991, prima a otra grupos de rexerca, e alora a la publica jeneral en agosto 1991.
Iena
Ienas (de la elinica ὕαινα) es mamales carnivor felidin de la familia Hyaenidae. Con sola cuatro spesies esistente (en tre jeneros), lo es la familia sinco de la plu peti familias en la Carnivora, e un de la plu peti en la clase Mammalia. An si lo no es multe diversa, ienas es composantes unica e vival de la plu de ecosistemes african.
An si los es plu prosima a la felidos par jenetica, como un parte de suordina Feliformia, ienas es plu simil morfolojial e en condui a la canidos, en alga elementos de evolui converjente. Ienas e canidos es xasores corente, no asende arbores, e catura sua preda con sua dentes en loca de sua garas. Ambos come rapida e pote reserva comedas, e sua pedes calosa con garas grande, nonagu, e nonretirable adatada per core e turnas agu. Ma la abituas, cura personal, marca con odor, cortea, e condui ante pare e plu simil a la condui de la felidos.
Ienas ave roles sinifiante en la folclor e mitolojia de cultures de popla cual abita prosima a los. Ienas es comun regardada como asustante e meritante despeta. En alga cultures, ienas es crededa como influe la spiritos de persones, fura de enteras, e catura bestias e enfantes. Otra cultures asosia los con sorsoria, e usa partes de sua corpos en medisin tradisional african.
Hyaenidae
Dados
Dados es cosas peti e lansable con lados marcada cual pote resta en posas multiple. Los es usada per jenera numeros acaso, tipal como un parte de juas de table e juas de acaso.
La dado tradisional es un cubo con cada de sua ses lados marcada con un cuantia diferente de puntos, de un a ses. Cuando lansada e la dado para, lo mostra un numero acaso de un a ses a sua surfas alta, con cada valua egal probable. Dados pote ance ave formas poliedro o noncoerente, e pote ave lados marcada con numeros, leteras, o simboles en loca de puntos. On ave ance dados "cargada", cual es desiniada per favore alga resultas, usada per engana o broma.
Dados ia es usada de ante istoria arcivida, e lo no es serta do los ia orijina. On suposa ce dados ia developa de la pratica de predise usante la talo de animales con ungulas. La jua egiptian nomida senet ia e juada con du pesos plata de lenio con du lados cual ia indica la cuantia de cuadros la juor pote move. En esta modo, los servi como dados, simil a la lansa de un moneta. Senet ia es juada ante 3000 aec asta la sentenio 2 ec.
Posible la dados la plu temprana conoseda ia es escavada como un parte de un jua simil a trictrac a la "Site Ardeda" (Shahr-e Sukhteh), un loca arceolojial a Iran sude-este, estimada como entre 2800 e 2500 aec. Dados de oso de Skara Brae en Scotland ia es datida a 3100 a 2400 aec. Escavas de enteras a Mohenjo-daro, un sivilia en la vale de la Rio Indo, ia descovre dados de teracota datida a 2500 a 1900 aec.
Juas cual envolve dados es notada en la Rigveda e Atharvaveda antica, e en listas de juas de budistes. On ave alga referes en la biblia de "lansas acaso" (ivri: יפילו גורל‎ yappîlū ḡōrāl), como en salmo 22, cual indica ce la usa de dados ia es comun cuando la salmo ia es composada. Un jua de nocas ia es videda como un jua destrosa en Elas antica, con la cuatro lados de la osos marcada con valuas diferente.
An si juas de aposta no ia es legal, multe romanes ia es apostores zelosa ci gusta la juas con dados, conoseda como aleam ludere ("juante con dados". On ave du grandias de dados roman. Tali ia es dados grande con la numeros 1, 3, 4, e 6 a sua cuadro lados. Tesserae ia es dados plu peti con lados marcada de un a ses. Dados con 20 lados dati a la sentenio 2 ec e de Egipte ptolemean es datida tan temprana como la sentenio 2 aec.
Dominos e cartas de jua ia orijina en Xina como developas de dados. La move de dados a cartas ia aveni en Xina en la dinastia Tang, e coresponde con la move tecnolojial de enrolas de manoscritos a libros primida. En Japan, dados ia es usada per un jua popular nomida sugoroku, cual ave du formas: Ban-sugoroku es simil a trictrac e dati a la periodo heian; e-sugoroku es un jua de corsa.
Alga juas usa no cosa otra ca dados. Un esemplo moderna (an si simil a multe juas antica) es craps.
Vicitecnolojia
Un vici es un loca de rede cual permete se lejores crea e cambia la pajes, usante sola sua surfador. Pajes de rede es usual scriveda en HTML, un lingua alga complicada per organiza testos e imajes. En un vici, par contrasta, on cambia la pajes usante un lingua de marca multe simplida, o an un editador cual mostra direta la aspeta tipografial de la pajes.
Vicis es comun usada per crea pajerias colaborosa de comunias, per la manteni de notas personal, en redes de companias, e en sistemes per maneja informa. Un de la vicis la plu bon conoseda es Vicipedia, un ensiclopedia grande, scriveda par sua lejores.
Ward Cunningham, la developor de la programa prima de vici, "WikiWikiWeb", ia descrive el como "la banco de datos enlinia la plu simple per opera".
La nom "vici" deveni de la parola hauaian "wiki" cual sinifia "rapida", car vicis es un modo rapida per crea pajes de rede.
Public Broadcasting Service
La Public Broadcasting Service (PBS) ("Servi publica de defusa") es un rede de televisa publica nonprofitante con plu ca 350 stasiones de televisa membros en la Statos Unida. Sua xeferia es situada en Arlington, Virginia.
Istoria
PBS ia es fundida la 3 novembre 1969 par Hartford N. Gunn Jr. (presidente de WGBH), John Macy (presidente de CPB), James Day (ultima presidente de National Educational Television) e Kenneth A. Christiansen (presidente de la departe de defusa a la Universia de Florida)
Direta pos la revela publica de la Scandal de Watergate, la 17 maio 1973, la Comite de Watergate de la Statos Unida ia comensa disputas; PBS ia difusa la disputas tra la SUA, con Robert MacNeil e Jim Lehrer como comentores. Per sete menses, tota la notes "marteleta a marteleta" difusas ia atrae atende publica grande, e ia aida PBS deveni plu popular.
Haieren (lingua)
Haieren (ance clamada Armenian en multe linguas European) es la lingua parlada par la popla de Haiastan e par migras de Haiastan tra la mundo. El es un ramo isolada de la familia de linguas Indo-European. Haieren es probable relatada a la lingua estinguida Frigian, e pare ance relatada a Elinica. El es scriveda usante la alfabeta haieren, ce ia es creada par San Mesrop Maxtots en 406 ec. Leteratur en Haieren ia comensa ante la sentenio sinco.
Per mostra, asi es la Prea de la Senior en Haieren:
Transcrived:
Protista
Protistas es un renia de viventes con organiza simple, comun de sola un selula, ma alga veses de multe selulas con poca diferes entre la selulas. Par costum, On ave du grupos, fundada sur similas a otra renias:
Protozoa - protistas como animales.
Alge - protistas como plantas.
Aora, la plu de biolojistes considera alges verde e roja como plantas, no protistas. Algaes blu es considera baterias.
Selula
Un selula es la unia fundal de tota viventes.
Un selula de un animal:
Un selula de un planta:
Hangul
Pronunsia de consonantes
(* esta consonantes es diseda con larinje basida)
Ordina de leteras
Per esemplo, la parola "Hangeul", composada de du cuadros de leteras:
Arbor filojenetical de vive
La arbor filojenetica de vive es un metafor, un model, e un util de rexerca, usada per esplora la evolui de vive e per descrive la relatas entre spesies, e vivente e estinguida, como descrived en un parte famosa de la libro Sur la orijin de spesies (1859), par Charles Darwin.
Guian Franses
Guian Franses es un pais en America Sude, e un teritorio de Frans.
La area es sirca 91 000 cilometres cuadrida.
La cuantia de abitores, en la anio 2006, ia es sirca 202 000 persones.
La site capital es Cayenne.
La linguas major es franses e creol franses.
Guian (o Guian Franses) es un departe ultramaral (DOM) franses en America Sude. Con sua 83 846 km², Guian es la departe franses la plu forestosa: 96% de sua teritorio es covreda par un foresta ecuatoral cual es un de la plu ricas e min ecolojial danadas en la mundo. Esta foresta ecuatoral ave un grado multe alta de biodiversia (hot-spot, entre la plu ricas en la mundo), resente protejeda par un parce nasional e ses reservas natural.
Multe comunias coesiste, ci veni de 80 paises, e on ave oji aprosima cuatrodes nasionalias, entre cual es:
La popla stranjer no sempre presente es aprosima 40 000 a 60 000 persones, en ajunta a la 230 000 abitores normal.
Rejion baltica
La rejion baltica refere plu comun a la tre nasiones a la sude-este de la Mar Baltica: Esti, Latvia, Lietuva. Alga definis inclui la Oblast Caliningrad de Rusia. La Eurorejion B7 Rede de Isolas Baltica refere a la isolas e arcipelagos de la Baltica, pd Åland (autonom, asosiada con Suomi), Bornholm (Danmarc), Gotland (Sveria), Hiiumaa (Esti), Öland (Sveria), Rügen (Deutxland), and Saaremaa (Esti). Istorial, la rejion baltica refere a Prus este, Livonia, Courland, e Esti (Esti svensce e Esti rusce).
La defini la plu vasta inclui tota nasiones e teritorios cual ave costas longo la Mar Baltica: Danmarc, Deutxland, Esti, Latvia, Lietuva, Polsca, Rusia, Suomi, e Sveria. La Consilia de Statos de la Mar Baltica, un organiza dedicada a la ambiente, economia, educa, cultur, e ativias legal de la rejion, inclui ance Noria e Island, an si los no es vera de la rejion, e inclui como membros oservante la resta de Europa e la SUA.
Narval
Narvales es trovada xef en la mares artica de Canada, Gronland, e Rusia. Lo es un predor spesialida per abita la artica. En la inverno, lo come pexes, spesial pexes plata, su la jelo densa pacida. En la estate, narvales come xef gados e ipoglosos, con otra pexes. Cada anio, los migra de la baias a la mar alta cuando estate comensa. En la inverno. la mases tufa a veses asta 1500 metres profonda, con tufas cual dura a 25 minutos. Narvales, como la plu de balenas con dentes, comunica con clicas, sibilas, e colpas.
Narvales pote vive asta 50 anios. Los es frecuente matada par sofoca pos es trapida su jelo de mar. Otra causas de mori, spesial entre narvales joven, es de famia e preda par orcas. La cuantia de narvales es su 50,000, e es categorida par la Uni Internasional per la Conserva de Natur como cuasi menasada. Plu resente, estimas de cuantia plu alta ia developa (asta 170,000), donce redui la state a "conserna minima". Narvales ia es xasada per sentenios par la popla inuit de Canada norde e Gronland per carne e ivor, e un xasa susistente regulada continua.
Sol
La Sol (simbole astronomial: ) es la stela a la sentro de la sistem solal, composada de lo e oto planetas e otra corpos spasial, incluinte nosa tera. Lo es la orijina xef de enerjia per vive sopra la Tera.
Guiana
Guiana  (o  Guyana ) es un pais en America Sude.
La capital es Georgetown (pronunsia: "Djordjtaun").
La area es sirca 214 970 cilometres cuadrida.
La linguas major es engles, creol, hindi, urdu, e linguas diversa amerindian.
Lingwa de planeta
Lingwa de Planeta (cortida como LdP lidepla) es un lingua introduida en 2006 par Dmitri Ivanov e otras. La difere major de otra LAIs es ce la vocabula es fundida sur la plu de la linguas nasional la plu parlada, pd Engles, Espaniol, Deutx, Franses, Portuges, Xines, Rusce, Hindi, Arabi, e Farsi. La idea es ce persones ci parla un de esta linguas ta deveni plu interesada si alga parolas es familiar. Lidepla usa ance "encorpora" per crea parolas nova, spesial parolas tecnical. "Encorpora" us la junta de du parolas per indica un idea, sin cambia los. Per esemplo taim-komo-worda es la parola per "averbos de tempo".
La gramatica de Lidepla es simil a xines, con la usa tipal de particulas, ma con un cuantia peti de sufisas. La ordina de parolas es sujeto-verbo-ojeto, con parolas alterante presedente la parola alterada. Sufisas es clar e no cambia la forma de la radis o de se mesma. Per esemplo:
La alfabeta usada per lidepla ave 25 leteras: a, b, c, d, e, f, g, h, i, j, k, l, m, n, o, p, r, s, t, u, v, w, x, y, z. Los es prosima pronunsiada como en engles, ma alga duples no nesesa es distinguida (pd s e z no difere), per simpli pronunsia per parlores ci no ave la distinguis comun. c es usada sola en ch (tx), e sh es usada per lfn x.
Sufisas e particulas gramatical, como -s per plural o bin per la pasada, no es usada estra cuando nesesada per comunica clar. A la otra lado, on pote eleje de particulas variosa per indica sutilias de sinifia: en ajunta de bin, on pote usa gwo per indica la pasada distante, o yus per la pasada multe resente, o he per la pasada perfeta.
Per plu informa, vade a Lingwa de Planeta
Urano
Urano (simbole: ) es la planeta sete de la sistem solal. La nom es deduida de la dio elinica de la sielo (Uranos, Οὐρανός). El es un jigante de gas, la planeta tre par diametre e la planeta cuatro par masa. Sua color azul-verde es causada par gas de metano. El ia es descovreda a 13 marto 1781 par senior William Herschel.
Hausa (lingua)
Hausa es un lingua txadica (de la familia afroasian) con sirca 24 milion parlores nativa, e 15 milion plu persones ci parla lo como un lingua franca en multe partes de Africa ueste e sentral.
Oji, Hausa es scriveda en un alfabeta latina nomida boko, introduida en la desenio de 1930 par la governa colonial brites. Lo ia es ance scriveda en ajami, un variante de la alfabeta arabi, de la comensa de la sentenio 19.
Un esemplo: Nosa Padre
Istoria temprana de Deutxland
La tribus germanica
La etnojenese de la tribus germanica resta nonserta. Ma lo pare ce lo ia es un prosede continuante cual ia aveni en la eda de bronze. De sua casas en Scandinavia sude e Deutxland norde, la tribus i estende a sude, este, e ueste en la sentenio prima aec, e ia ateni la tribus celta de Galia e la cultures iranian, baltica, e slavica de Europa sentral e este.
Umanas antica
La descovre de la mandibula de Homo heidelbergensis en 1907 ia afirma la presentia de umanas antica en Deutxland per a min 600,000 anios ante aora. La colie completa de armas per xasa la plu vea sempre trovada en la mundo ia es escavada de un mina de carbon en Schöningen, Sasonia basa. Entre 1994 e 1988, oto lansas de lenio de 380,000 anios ante aora ia es trovada.
La restas de la presentia de umanas moderna temprana de la paleolitica ia es trovada en alga cavas en Swabia inclui scultas de la ivor de mamutas, entre la arte la plu vea, e alga flautas de oso de avias e ivor de mamutas, la strumentos musical la plu vea en la mundo. La figur Löwenmensch ("om-leon") es 40,000 anios de vea, e la Venus de Hohle Fels es 35,000 anios, la plu vea nondisputada de mundo.
Colide con la Impero Roman
Cristiania ia es introduida a Germania. Trier ia es construida en la rena de Constantino 1 (rena 306 - 337 ec). Per la fini de la sentenio 4, la hunes ia invade Europa este e sentral. La aveni ia inisia la Periodo de Migras. La rena par la hunes sur un teritorio vasta en Europa ia dura asta la mori de Dengizic, la fio de Atila, en 469 ec). La situa ia cambia cuando un federa de tribus nomida la francos ia concista Galia e alora la otra tribus germanica de la ueste, per crea un sentro nova de Europa ueste: la Impero Roman Santa.
Umanas antica
En 1856, la osos fosilida de un spesies umana estinguida ia es trovada en un cava de calcario en la vale Neander prosima Düsseldorf. La fosiles, aora conoseda como 40,000 anios de vea, ia es reconoseda e la cualias publicada en 1858 par Hermann Schaaffhausen. La spesies ia es nomida Homo neanderthalensis, pd la neandertal.
Colide con la Impero Roman
En 9 ec, un liga de tribus su la xef de la ceruscos, Arminio, ci ia es familiar con la taticas de la romanes, ia defeta un fortia grande roman en la Batalia de la Foresta Teutoburg. Seguente, Roma ia deside per crea un borda permanente a la Reno e Danubio, e asteni de plu avansas teritorial en Germania. Per 100 ec, la frontera longo la Reno e Danubio, e la Limes Germanicus ia es secur. Alga tribus germanica ia vive su rena par la romanes sude e ueste de la borda, como descriveda en Germanica, par Tacito. Esta paises representa la statos moderna de Baden-Württemberg, Baiern sude, Hesse sude, Saarland, e Renoland. Osteraic ia formi la provinses de Noricum e Retia. La provinses de Germanica Inferior (con sua capital a Colonia Claudia Ara Agrippinensium, moderna Coln) e Germania Superior (con sua capital a Mogontiacum, moderna Mainz), ia es instituida formal en 85 ec, pos campanias longa e dolosa, e controla militar ia es restrinjeda a la paises longo la rios.
Tribus germanica
Ajetivos elefen per alga de la tribus germanica, con traduis engles. Nota ce un membro de la tribu ave la mesma forma como la ajetivo, e ce la nom de la tribu es simple la plural (pe "el ave un vaso cimbro", "el es un cimbro", "sua tribu es la cimbros"). E nota ce popla moderna ave tipal nomes diferente (pe "frisis es un tribu antica", "la frisces es un popla moderna"):
La tribus germanica
Fatos sur la istoria temprana de la tribus es rara. Rexercores ia depende sur la arcivos de la relatas de la tribus con la romanes, e alga sujestas linguistica e arceolojial, e plu resente, arceojenetica. En la media de la sentenio prima aec, Julio Cesar ia erije la pontes prima supra la Reno en sua campania en Galia, e ia condui un grupo militar a la teritorios de la tribus germanica local. Pos alga dias e sin contata con la soldatos germanica, ci ia retira a la interna, Cesar ia reveni a la ueste de la Reno. La tribu sueba, su xef Ariovisto, ia concista, sirca 60 aec, teras de la tribu galo edui a la ueste de la rio. Intendes per popli la rejion con colonistes germanica de la este ia es forte oposada par Cesar, ci ia lansa ja sua intendes per domina tota de Galia. Cesar ia vinse supra la armada sueba en 58 aec en la Batalia de Vosges, e ia forsa ce Ariovisto per retira ultra la Reno.
Colide con la Impero Roman
Imperor Augusto ia vide la concista ultra la Reno e la Danubio no sola politica stranjer normal, ma ance nesesada per combate la avansas germanica en un Galia ancora rebelante. Un serie de fortreses e sentros comersial ia es creada longo la du rios. Alga tribus, como la uba, ia alia se con Roma e ia adota la cultur avansada roman. En la sentenio prima ec, lejiones roman ia dirije campanias estendeda en Germania Magna, la area norde de la Danubio alta e este de la Reno, atentante la domina de la tribus variosa. La ideas roman de maneja, impostas, e strutur legal ia es frustrada par la asentia intera de un infrastrutur. La campanias de jeneral roman Germanico, per esemplo, ia es cuasi tota casos de masacras frecuente de campaniores e saca jeneral. La tribus ia continua manteni sua identias evitante.
La sentenio 3 ia vide la emerji de alga tribus germanica grande: alamanes, francos, bavaros, catos, sasones, frisis, sicambros, e turingos. Per la sentenio 3, la popla parlante linguas germanica ia comensa migra ultra la limes e la frontera de la Danunio. Alga tribus grande - visigotos, ostrogotos, vandales, burgundas, langobardas, sasones e francos - ia migra e ave sua parte en la diminui de la Impero Roman e la muta de la impero vea.